கழிவுத்தொகுதி
'''கழிவுத்தொகுதி''' (Excretory system) எனப்படுவது [[உயிரினம்|உயிரினங்களின்]]  [[உடல்|உடலில்]] இருந்து தேவையற்றதாகவும், மேலதிகமானதாகவும் கருதப்படும் பொருட்களை வெளியேற்றும் ஒரு உயிரியல் தொழிற்பாட்டிற்கான [[உடல் உறுப்புக்கள்|உடல் உறுப்புக்களின்]] தொகுதியாகும். இந்தத் தொகுதி உடலில் ஒரு சீரான சமநிலையைப் பேண உதவும். அனுசேபச் செயன்முறையின் போது உற்பத்தி செய்யப்படும் கழிவுப்பதார்த்தங்கள் உடலிலிருந்து அகற்றப்படுதல் '''கழிவகற்றல்''' எனப்படும்.
 
 பொதுவாக உடலில் இருந்து கழிவுகளை வெளியேற்றும் அனைத்து உடல் உறுப்புக்களும் கழிவுத்தொகுதியினுள் அடங்குமாயினும், [[சிறுநீர்த்தொகுதி]]யே மிக முக்கியமான கழிவுத்தொகுதியாகக் கருதப்படுகின்றது&lt;ref name=&quot;Science clarified&quot;&gt;{{cite web | url=http://www.scienceclarified.com/El-Ex/Excretory-System.html | title=Excretary system | publisher=Advameg, Inc}}&lt;/ref&gt;. இதனால், சிலசமயம் சிறுநீர்த் தொகுதியையே கழிவுத்தொகுதி எனவும் அழைப்பதுண்டு.&lt;ref name=&quot;BeaconLerningCenter&quot;&gt;{{cite web | url=http://www.beaconlearningcenter.com/documents/1972_3293.pdf | title=Excretary system}}&lt;/ref&gt;&lt;ref&gt;{{cite web | url=http://biology.clc.uc.edu/courses/bio105/kidney.htm | title=Excretory/Urinary System | accessdate=06 நவம்பர் 2012 | archive-date=2011-08-13 | archive-url=https://web.archive.org/web/20110813222747/http://biology.clc.uc.edu/courses/bio105/kidney.htm |url-status=dead }}&lt;/ref&gt;
 
 [[வளர்சிதைமாற்றம்|வளர்சிதைமாற்றத்தில்]] உருவாகும் கழிவுப் பொருட்கள், வேறும் உடலிற்குத் தேவையற்ற, அல்லது மேலதிகமான [[திண்மம்|திண்ம]] [[நீர்மம்|நீர்ம]], [[வளிமம்|வளிமப்]] பொருட்கள் அனைத்தும் உடலில் இருந்து வெளியேற்றப்படுவதற்கு இந்த கழிவுத்தொகுதி உதவுகின்றது. உடலின் அனைத்து உறுப்புக்களும் வளர்சிதைமாற்றத் தொழிற்பாட்டில் பங்குகொண்டாலும், கழிவுகளை வெளியேற்றுவதில் பங்களிக்கும் உறுப்புக்களே கழிவுத் தொகுதியில் இணைக்கப்படுகின்றன.
 
 ==கழிவுத்தொகுதி உறுப்புக்கள்==
 உடலின் உள்ளே உருவாகும் கழிவுகள் உடலில் இருந்து வெளியேற்றப்படாவிட்டால், அவை உடலுக்கு [[நச்சுப்பொருள்|நச்சுப்பொருளாக]] மாறி உடல்நிலையைப் பாதிக்கவோ, அல்லது மிக அதிகளவில் கழிவுகள் தேங்கினால் [[இறப்பு|இறப்பை]] ஏற்படுத்தவோ கூடும்.
 ===சிறுநீர்த்தொகுதி உறுப்புக்கள்===
 {{Main|சிறுநீர்த்தொகுதி}}
 முக்கியமான கழிவுத்தொகுதி உறுப்புக்களாக சிறுநீர்த்தொகுதியின் உறுப்புக்களே கருதப்படுகின்றன. பெரிய [[மூலக்கூறு]]களான [[புரதம்|புரதங்கள்]] வளர்சிதைமாற்றத்துக்கு உட்படும்போது [[யூரியா]] என்னும் கழிவுப்பொருளை முக்கிய பக்கவிளைவுப் பொருளாகத் தருகின்றது. யூரியா, மற்றும் உடலில் உள்ள மேலதிக [[நீர்]], வேறும் சில கழிவுப் பொருட்கள் சேர்ந்து [[சிறுநீர்|சிறுநீராக]] வெளியேற [[சிறுநீரகம்|சிறுநீரகமும்]] அதனுடனிணைந்து தொழிற்படும் ஏனைய உறுப்புக்களும் உதவுகின்றன.
 
 ===சுவாசத்தொகுதி உறுப்புக்கள்===
 {{Main|சுவாசத் தொகுதி}}
 வெளிமூச்செறிதலின்போது, உடலில் இருந்து [[காபனீரொக்சைட்டு]], [[நீராவி]] போன்ற பொருட்கள் வெளியேற்றப்படுவதனால், [[சுவாசத் தொகுதி]]யில் உள்ள [[நுரையீரல்|நுரையீரலும்]], அதனோடிணைந்த ஏனைய உறுப்புக்களும் கழிவுத்தொகுதியில் பங்கெடுக்கின்றன.
 
 ===சமிபாட்டுத் தொகுதி===
 {{Main|சமிபாடு}}
 உடலில் உணவுப் பொருட்கள் சமிபாட்டுக்கு உட்படும்போது, சமிபாடடையாத கழிவுப் பொருட்கள் திண்மக் கழிவான [[மலம்|மலமாக]] சமிபாட்டுத் தொகுதியின் முடிவில் உள்ள உறுப்பான குதத்தினூடாக [[மலம் கழித்தல்]] செயல்முறை மூலம் வெளியேற்றப்படும்.
 
 ===தோல்===
 உடலின் வெளிப்புறமாக இருக்கும் [[தோல்|தோலும்]] கழிவுத்தொகுதியின் ஒரு அங்கமாகும். தோலினூடாக வெளியேற்றப்படும் [[வியர்வை]]யும் கழிவுப் பொருட்களான மேலதிக நீர், சிறிய அளவிலான யூரியா, மற்றும் சில உப்புக்களைக் கழிவாகக் கொண்டிருக்கும்&lt;ref name=&quot;Science clarified&quot;/&gt;.
 
 ==மேற்கோள்கள்==
 {{reflist}}
 
 {{முக்கிய உடல் தொகுதிகள்}}
 {{உடற்கூறியல்}}
 
 [[பகுப்பு:கழிவுத்தொகுதி]]
 [[பகுப்பு:உடற்கூற்றியல்]]